CELEX: 32017D0177
Language: lv
Date: 2017-01-31 00:00:00
Title: Komisijas Īstenošanas lēmums (ES) 2017/177 (2017. gada 31. janvāris) par kopīgā priekšlikuma izveidot dzelzceļa kravas pārvadājumu koridoru Amber atbilstību Eiropas Parlamenta un Padomes Regulas (ES) Nr. 913/2010 5. pantam (izziņots ar dokumenta numuru C(2017) 141)

2.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 28/69
            
         KOMISIJAS ĪSTENOŠANAS LĒMUMS (ES) 2017/177
   (2017. gada 31. janvāris)
   par kopīgā priekšlikuma izveidot dzelzceļa kravas pārvadājumu koridoru Amber atbilstību Eiropas Parlamenta un Padomes Regulas (ES) Nr. 913/2010 5. pantam
   
      
         (izziņots ar dokumenta numuru C(2017) 141)
      
   
   (Autentisks ir tikai teksts poļu, slovāku, slovēņu un ungāru valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 22. septembra Regulu (ES) Nr. 913/2010 par Eiropas dzelzceļa tīklu konkurētspējīgiem kravas pārvadājumiem (1) un jo īpaši tās 5. panta 6. punktu,
   tā kā:
   
               (1)
            
            
               Saskaņā ar Regulas (ES) Nr. 913/2010 5. panta 5. punktu Ungārijas, Polijas Republikas, Slovākijas Republikas un Slovēnijas Republikas par dzelzceļa transportu atbildīgās ministrijas nosūtīja Komisijai nodomu vēstuli, kuru tā saņēma 2016. gada 7. aprīlī. Vēstulē bija ietverts priekšlikums šo četru dalībvalstu teritorijā izveidot dzelzceļa kravas pārvadājumu koridoru Amber.
            
         
               (2)
            
            
               Komisija izskatīja šo priekšlikumu saskaņā ar Regulas (ES) Nr. 913/2010 5. panta 6. punktu un uzskata, ka tas atbilst minētās regulas 5. pantam tālāk izklāstīto iemeslu dēļ.
            
         
               (3)
            
            
               Priekšlikumā ir ņemti vērā regulas 4. pantā noteiktie kritēriji. Ierosinātais dzelzceļa kravas pārvadājumu koridors, kurš šķērso vairāk nekā trīs dalībvalstu teritoriju, atvieglo savienojumu veidošanu starp Adrijas jūras ostām Slovēnijas Republikā, iekšzemes ūdensceļu ostām Donavā Ungārijā un Slovākijas Republikā. Tas uzlabo arī savienojumus ar galvenajiem dzelzceļa–autoceļa vairākveidu transporta termināļiem iesaistītajās dalībvalstīs un nodrošina tiešu kravas pārvadājumu ceļu uz austrumiem no Alpiem. Tas var arī veicināt dzelzceļa satiksmi ar Serbiju un potenciāli uzlabot dzelzceļa satiksmi pār ES austrumu robežu un Eiropas un Āzijas sauszemes tiltu.
            
         
               (4)
            
            
               Turklāt dzelzceļa kravas pārvadājumu koridora Amber tirgus pētījumu rezultāti rāda, ka ir pieprasījums pēc pārvadājumiem ierosinātajā maršrutā, tostarp pēc jūras–iekšzemes transporta satiksmes caur Rietumungāriju ar Koperas jūras ostu un satiksmes starp Polijas austrumu reģioniem, Slovākiju un Ungāriju. Pētījumi liecina, ka ir iespējama transporta veidu maiņa un satiksmes pieaugums visā koridora garumā.
            
         
               (5)
            
            
               Attiecīgie infrastruktūras pārvaldītāji ir pauduši pilnīgu atbalstu šim jaunajam dzelzceļa kravas pārvadājumu koridoram, un saskaņā ar nodomu vēstuli potenciālie pieteikumu iesniedzēji ir pauduši interesi to izmantot.
            
         
               (6)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (ES) Nr. 913/2010 21. pantu,
            
         IR PIEŅĒMUSI ŠO LĒMUMU.
   1. pants
   Nodomu vēstule par dzelzceļa kravas pārvadājumu koridora Amber izveidi, kura tika saņemta 2016. gada 7. aprīlī un kuru Komisijai nosūtīja Ungārijas, Polijas Republikas, Slovākijas Republikas un Slovēnijas Republikas par dzelzceļa transportu atbildīgās ministrijas, ierosinot maršrutu Koper–Ljubljana–/Zalaszentivan–Sopron/Csorna–/(Ungārijas un Serbijas robeža)– Kelebia–Budapest–/–Komárom–Leopoldov/Rajka–Bratislava–Žilina–Katowice/Kraków–Warszawa/Łuków–Terespol–(Polijas un Baltkrievijas robeža) par Amber dzelzceļa kravas pārvadājumu koridora galveno maršrutu, atbilst Regulas (ES) Nr. 913/2010 5. pantam.
   2. pants
   Šis lēmums ir adresēts Ungārijai, Polijas Republikai, Slovēnijas Republikai un Slovākijas Republikai.
   
      Briselē, 2017. gada 31. janvārī
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 276, 20.10.2010., 22. lpp.